Publication: Magyar Közlöny
Issue: MK-2010-107 (Year: 2010, Number: 107)
Era: contemporary
Section: Az Alkotmánybíróság az Országos Választási Bizottság 412/2009. (X. 8.) OVB határozata ellen benyújtott kifogást
Paragraph Index: 57

Az Alkotmánybíróság az Országos Választási Bizottság 412/2009. (X. 8.) OVB határozata ellen benyújtott kifogást érdemi vizsgálat nélkül visszautasítja. Az Alkotmánybíróság ezt a végzését a ben közzéteszi. Indokolás Az indítványozó – jogi képviselõje útján – 2009. szeptember 16-án népszavazás kezdeményezésére irányuló aláírásgyûjtõ ív mintapéldányát nyújtotta be az Országos Választási Bizottsághoz (a továbbiakban: OVB) hitelesítés céljából a következõ kérdésben: „Egyetért-e Ön azzal, hogy Magyarország területén lévõ vasútvonalat megszüntetni, vagy az üzemeltetést felfüggeszteni csak az Országgyûlés 2/3-os szótöbbségével lehessen?” Az OVB megállapította, hogy a népszavazásra feltenni kívánt kérdésben nem lehet népszavazást tartani, mivel az az Alkotmány burkolt módosítását jelentené, ezért a 2009. október 5-én megtartott ülésén az aláírásgyûjtõ ív hitelesítését megtagadta. E határozat ellen a hitelesítési eljárás kezdeményezõje 2009. október 19-i keltezéssel kifogást nyújtott be, amely 2009. október 26-án érkezett meg az OVB-hez.

Source: https://magyarkozlony.hu/hivatalos-lapok/134d8d3d87bb42f598538488b9c9b0231e64a325/dokumentumok/d3b5689cf9d23df86605d5fe48703ddc2fb60be4/letoltes